
Ministru kabineta rīkojums Nr. 716
Rīgā 2024. gada 3. septembrī (prot. Nr. 35 5. §)
Par Augšdaugavas novada pašvaldības nekustamo īpašumu pārņemšanu valsts īpašumā
· 1. Saskaņā ar Publiskas personas mantas atsavināšanas likuma 42. panta otro daļu un 43. pantu pārņemt bez atlīdzības valsts īpašumā un nodot Iekšlietu ministrijas valdījumā šādus Augšdaugavas novada pašvaldībai piederošos nekustamos īpašumus:
· 1.1. nekustamo īpašumu (nekustamā īpašuma kadastra Nr. 4486 007 0074) – zemes vienību (zemes vienības kadastra apzīmējums 4486 007 0072) 2,36 ha platībā, tai skaitā meža zemi 0,31 ha platībā, un zemes vienību (zemes vienības kadastra apzīmējums 4486 007 0073) 3,4 ha platībā – Skrudalienas pagastā, Augšdaugavas novadā, kas ir nepieciešams valsts robežas joslas ierīkošanai;
· 1.2. nekustamo īpašumu (nekustamā īpašuma kadastra Nr. 4486 006 0106) – zemes vienību (zemes vienības kadastra apzīmējums 4486 006 0105) 3,47 ha platībā – Skrudalienas pagastā, Augšdaugavas novadā, kas ir nepieciešams valsts robežas joslas ierīkošanai;
· 1.3. nekustamo īpašumu "Patrulēšanas josla" (nekustamā īpašuma kadastra Nr. 4486 006 0133) – zemes vienību (zemes vienības kadastra apzīmējums 4486 006 0120) 0,24 ha platībā, tai skaitā meža zemi 0,10 ha platībā, meža zemi – zemes vienību (zemes vienības kadastra apzīmējums 4486 006 0121) 0,0023 ha platībā, meža zemi – zemes vienību (zemes vienības kadastra apzīmējums 44860060122) 0,01 ha platībā un zemes vienību (zemes vienības kadastra apzīmējums 44860060123) 0,09 ha platībā, tai skaitā meža zemi 0,13 ha platībā – Skrudalienas pagastā, Augšdaugavas novadā, kas ir nepieciešams patrulēšanas joslas ierīkošanai;
· 1.4. nekustamā īpašuma "Naftas vads" (nekustamā īpašuma kadastra Nr. 4484 008 0191) daļu – zemes vienību (zemes vienības kadastra apzīmējums 4484 008 0195) 0,15 ha platībā un zemes vienību (zemes vienības kadastra apzīmējums 4484 008 0196) 0,0836 ha platībā – Salienas pagastā, Augšdaugavas novadā, kas ir nepieciešama valsts robežas joslas ierīkošanai un pierobežas ceļa zemes nodalījuma joslas uzturēšanai.
· 2. Iekšlietu ministrijai šā rīkojuma 1. punktā minētos nekustamos īpašumus:
· 2.1. izmantot Iekšlietu ministrijas padotībā esošās iestādes valsts pārvaldes funkciju īstenošanai – valsts robežas neaizskaramības nodrošināšanai un nelegālās migrācijas novēršanai;
· 2.2. bez atlīdzības nodot Augšdaugavas novada pašvaldībai, ja tie vairs netiek izmantoti šā rīkojuma 2.1. apakšpunktā minēto funkciju īstenošanai.
· 3. Iekšlietu ministrijai, nostiprinot zemesgrāmatā īpašuma tiesības uz šā rīkojuma 1. punktā minētajiem  nekustamajiem īpašumiem, norādīt, ka īpašuma tiesības nostiprinātas uz laiku, kamēr tiek nodrošināta šā rīkojuma 2.1. apakšpunktā minēto funkciju īstenošana.

